Սեւ-սպիտակի պարտադրանքն արգելելուց բացի, նոր նախարարի կրթական մյուս բարեփոխումը միասնական քննություններն են: Այսուհետեւ ավարտական քննությունները հանձնվելու են ոչ թե դպրոցներում, այլ բուհերում: Նախարարությունն այսկերպ ուզում է ստուգել դպրոցներում քննական առարկաների ուսուցման մակարդակն ու որակը: Լավ, ենթադրենք ավարտական քննությունների գնահատականները դպրոցներն այլեւս չեն կարող նկարել, կարմիր վկայականներ շռայլել, իսկ մտածե՞լ եք, որ Երեւանից դուրս էլ կյանք կա: Օրինակՙ մարզերի դպրոցներում շատ աշակերտներ սոցիալական պայմանների պատճառով ամեն օր չեն կարող դասի գնալ: Հրազդանի դպրոցներից մեկում արդեն 20 տարի հայոց լեզու եւ գրականություն դասավանդող ուսուցիչներից մեկը միասնական քննությունների նոր կարգը ոգեւորությամբ չընդունեց. «Հեռավոր մարզերի մասին չեմ խոսում. Հրազդանում այնքան աշակերտներ կան, որ տարեկան մի քանի անգամ են դպրոց գալիս, իսկ ձմռանն ընդհանրապես են բացակայում. շոր-կոշիկ չունեն: Այո՛, ես տարեվերջին նրանց անվան դիմաց գնահատական եմ նկարում: Իսկ ի՞նչ անեմ, չնկարեմ ու թողնեմ նույն դասարանո՞ւմ: Միասնական քննությունների նոր կարգ սահմանելուց առաջ պետք է մտածել, որ խոցելի շատ խմբեր կան: Նրանց ի՞նչ է սպասվելու»: